LIETUVOS RESPUBLIKOS EKONOMIKOS IR INOVACIJŲ MINISTRAS

įsakymas

dėl VIEŠOSIOS ĮSTAIGOS CPO LT TEIKIAMŲ PASLAUGŲ KAINŲ IR TARIFŲ NUSTATYMO TVARKOs APRAŠO PATVIRTINIMO

2024 m. spalio 16 d. Nr. 4-544

Vilnius

Vadovaudamasi Lietuvos Respublikos viešųjų įstaigų įstatymo 12 straipsnio 1 dalies 3 punktu ir 12 dalimi, 20 straipsnio 2 dalies 14 punktu, vykdydama Viešosios įstaigos CPO LT įstatų, patvirtintų Lietuvos Respublikos ekonomikos ir inovacijų ministro 2022 m. rugpjūčio 9 d. įsakymu Nr. 4-911 „Dėl Viešosios įstaigos CPO LT įstatų patvirtinimo“, 2 punktą ir atsižvelgdama į viešosios įstaigos CPO LT valdybos posėdžio 2023 m. spalio 6 d. protokolą Nr. 13R-461,

t v i r t i n u Viešosios įstaigos CPO LT teikiamų paslaugų kainų ir tarifų nustatymo tvarkos aprašą (pridedama).

Ekonomikos ir inovacijų ministrė	Aušrinė Armonaitė

PATVIRTINTA

Lietuvos Respublikos ekonomikos

ir inovacijų ministro

2024 m. spalio 16 d. įsakymu Nr. 4-544

VIEŠOSIOS ĮSTAIGOS CPO LT TEIKIAMŲ PASLAUGŲ KAINŲ IR TARIFŲ NUSTATYMO TVARKOS APRAŠAS

I SKYRIUS

BENDROSIOS NUOSTATOS

1. Viešosios įstaigos CPO LT teikiamų paslaugų kainų ir tarifų nustatymo tvarkos aprašas (toliau – Aprašas) reglamentuoja viešosios įstaigos CPO LT (toliau – CPO LT) teikiamų paslaugų kainų ir tarifų apskaičiavimą ir perskaičiavimą, kainų ir tarifų derinimą ir tvirtinimą.

2. Apraše vartojamos sąvokos suprantamos taip, kaip jos apibrėžtos Lietuvos Respublikos viešųjų įstaigų įstatyme, Lietuvos Respublikos viešųjų pirkimų įstatyme, Lietuvos Respublikos finansinės apskaitos įstatyme ir kituose teisės aktuose, reglamentuojančiuose viešojo sektoriaus subjektų finansinę apskaitą.

3. Aprašu siekiama:

3.1.	nustatyti CPO LT teikiamų paslaugų kainų ir tarifų apskaičiavimo ir perskaičiavimo būdus ir užtikrinti skaidrumą apskaičiuojant CPO LT teikiamų paslaugų kainų ir tarifų dydžius;

3.2.	užtikrinti, kad kaina už CPO LT teikiamas Centralizuotų viešųjų pirkimų elektroninio katalogo (toliau – Katalogas) ir CPO LT valdomo Elektroninių pirkimų centro, kurio funkcija – teikti pirkimų paslaugas neperkančiosioms organizacijoms, (toliau – EPC) paslaugas padengtų Katalogo ir EPC kūrimo, administravimo sąnaudas ir numatomas Katalogo ir EPC veiklos vystymo sąnaudas;

3.3. užtikrinti, kad kaina už CPO LT teikiamas paslaugas, kai pirkimai atliekami kitų perkančiųjų organizacijų ar perkančiųjų subjektų (toliau – perkančioji organizacija) vardu ir vykdant pagalbinę viešųjų pirkimų veiklą, padengtų dėl šios veiklos patiriamas sąnaudas ir numatomas šios veiklos plėtros sąnaudas;

3.4.	užtikrinti, kad CPO LT teikiamų paslaugų kaina leistų CPO LT darbuotojams mokėti konkurencingą darbo užmokestį siekiant išlaikyti jau esamus ir pritraukti naujų aukščiausios kompetencijos darbuotojų.

4. Aprašas netaikomas, kai CPO LT teikiamų paslaugų kaštai padengiami iš CPO LT skirtų valstybės biudžeto asignavimų.

II SKYRIUS

CPO LT TEIKIAMŲ PASLAUGŲ KAINŲ IR TARIFŲ APSKAIČIAVIMAS IR PERSKAIČIAVIMAS

5. CPO LT teikiamos paslaugos apmokestinamos šiais būdais:

5.1. Katalogo ir EPC paslaugos, už kurias sumoka pirkimo sutartį sudaręs tiekėjas:

5.1.1. procentiniu dydžiu (toliau – tarifas) nuo Kataloge ar EPC sudarytos pirkimo sutarties vertės;

5.1.2. fiksuota kaina už Kataloge ar EPC sudarytą pirkimo sutartį;

5.2. pirkimų kitų perkančiųjų organizacijų vardu ir pagalbinės viešųjų pirkimų veiklos paslaugos, už kurias sumoka atitinkamą paslaugą gavusi perkančioji organizacija ar perkantysis subjektas, apmokestinamos nustatant kainą už vieną darbuotojo darbo valandą ir paslaugai suteikti skirtą darbo valandų skaičių.

6. Katalogo ir EPC paslaugos apmokestinamos vienodu procentiniu dydžiu visose Katalogo ir EPC posistemėse, kuriose vykdomi tam tikrų prekių, paslaugų ar darbų pirkimai (toliau – moduliai), išskyrus Aprašo 7 punkte nurodytus atvejus.

7. Katalogo ir EPC paslaugos apmokestinamos fiksuota kaina už sutartis, sudaromas moduliuose, kuriuose sudaromų pirkimo sutarčių vertė įprastai yra lygi arba artima 0 Eur, ir moduliuose, kuriuos administruojant didžioji CPO LT patiriamų sąnaudų dalis kyla iš įsipareigojimų (mokėtinų sumų) trečiosioms šalims.

8. CPO LT savo veikloje patiriamas sąnaudas nustato vadovaudamasi finansinės apskaitos registruose užfiksuotais įrašais, pagal kuriuos sudaroma finansinė atskaitomybė.

9. Apskaičiuojant CPO LT patiriamas sąnaudas, neįtraukiamos sąnaudos, kurios yra nebūtinos paslaugoms teikti ar CPO LT veiklai vykdyti (pvz., beviltiškų skolų nuvertėjimo, baudų, delspinigių, paramos ir kitos su CPO LT paslaugų teikimu nesusijusios sąnaudos).

10. Fiksuota kaina už Kataloge ar EPC sudarytą pirkimo sutartį ir valandos kaina už viešųjų pirkimų vykdymą kitos perkančiosios organizacijos vardu, kai viešojo pirkimo procedūras CPO LT atlieka už kitą perkančiąją organizaciją pagal Lietuvos Respublikos Vyriausybės ar jos įgaliotos institucijos patvirtintą sprendimą arba pagal su perkančiąja organizacija sudarytą centralizuotos viešųjų pirkimų veiklos paslaugų sutartį, bei pagalbinės viešųjų pirkimų veiklos paslaugas apvalinama iki dviejų skaičių po kablelio, o tarifas už Kataloge ar EPC sudarytą sutartį, nustatomas procentiniu dydžiu, – iki vieno skaičiaus po kablelio.

11. Aprašo 5 punkte nurodytos CPO LT teikiamos paslaugos apmokestinamos pridėtinės vertės mokesčiu (PVM).

12. CPO LT kasmet ne vėliau kaip iki einamųjų metų kovo mėnesio paskutinės darbo dienos pagal Aprašo III–V skyriuose pateiktas formules gali perskaičiuoti Aprašo 5 punkte nurodytas CPO LT teikiamų paslaugų kainas ir tarifus bei pateikti juos derinti pagal Aprašo VI skyriuje nustatytus reikalavimus. Perkančiosioms organizacijoms, kurioms viešųjų pirkimų centralizavimas privalomas vadovaujantis Lietuvos Respublikos Vyriausybės 2007 m. sausio 19 d. nutarimu Nr. 50 „Dėl centralizuotų viešųjų pirkimų vykdymo“, pirmaisiais jų viešųjų pirkimų centralizavimo metais Aprašo V skyriuje nustatyta tvarka perskaičiuotos CPO LT teikiamų paslaugų kainos ir tarifai įsigalioja ne anksčiau kaip kitų metų sausio 1 d. po jų patvirtinimo.

III SKYRIUS

FIKSUOTOS KAINOS UŽ SUDARYTĄ PIRKIMO SUTARTĮ KATALOGO AR EPC MODULYJE APSKAIČIAVIMAS

13. Fiksuota kaina už Katalogo ar EPC modulyje, kuriame tiekėjų pasiūlymų ir (arba) sudaromų pirkimo sutarčių vertė įprastai yra lygi arba artima 0 Eur, ir moduliuose, kuriuos administruojant didžioji CPO LT patiriamų sąnaudų dalis kyla iš įsipareigojimų (mokėtinų sumų) trečiosioms šalims, sudarytą pirkimo sutartį apskaičiuojama pagal formulę:

kurioje:

K – kaina už sudarytą pirkimo sutartį;

TDU – praėjusių kalendorinių metų darbuotojų, tiesiogiai atliekančių Katalogo ar EPC modulio kūrimo ir (arba) administravimo darbus, darbo užmokestis ir su darbo užmokesčiu susijusios išmokos;

PDU – praėjusių kalendorinių metų darbuotojų, netiesiogiai prisidedančių prie Katalogo ar EPC modulio kūrimo ir (arba) administravimo darbų (administracijos, visų kitų pagalbinių padalinių: finansų, teisės ir personalo, planavimo ir rinkodaros, informacinių sistemų, metodologijos ir mokymų skyrių bei visų pirkimų skyrių vadovų ir pan.), darbo užmokestis ir su darbo užmokesčiu susijusios išmokos;

VDUI – praėjusių kalendorinių metų oficialiai Valstybės duomenų agentūros skelbiamo vidutinio darbo užmokesčio pokytis, proc.;

S – praėjusių kalendorinių metų CPO LT faktinės veiklos sąnaudos, susijusios su Katalogo ar EPC modulio kūrimu ir (arba) administravimu;

P – praėjusių kalendorinių metų Katalogo ar EPC modulio pirkimo sutarčių skaičius, vnt.;

N – prognozuojamas pirkimo sutarčių skaičiaus padidėjimas (sumažėjimas) einamaisiais metais, vnt.;

– praėjusių kalendorinių metų infliacija, proc.;

= 10 proc. numatomoms paslaugų teikimo sąnaudoms (CPO LT Katalogo ar EPC tobulinimui, plėtrai, modifikavimui ir pagal poreikį papildomai naujų darbuotojų priėmimui).

14. Jei pagal Aprašo 13 punkte nustatytą formulę apskaičiuojant ar perskaičiuojant kainą už sudarytą sutartį P ir N rodiklių suma lygi arba artima 0, tuomet paliekama galioti ankstesniais metais nustatyta kaina.

IV SKYRIUS

PROCENTINIO DYDŽIO UŽ SUDARYTĄ PIRKIMO SUTARTĮ KATALOGO AR EPC MODULYJE APSKAIČIAVIMAS

15. Apskaičiuojant procentinį dydį, kuris taikomas už Katalogo ar EPC moduliuose sudarytas pirkimo sutartis, įvertinamos praėjusių kalendorinių metų, einančių prieš kalendorinius metus, kuriais apskaičiuojamas ar perskaičiuojamas tarifas, sudarytų pirkimo sutarčių vertės. Tarifas už Kataloge ar EPC sudarytą pirkimo sutartį apskaičiuojamas pagal formulę:

kurioje:

T – procentinis dydis, taikomas už Katalogo ar EPC moduliuose sudarytas pirkimo sutartis;

TDU – praėjusių kalendorinių metų darbuotojų, tiesiogiai atliekančių Katalogo ar EPC modulio kūrimo ir (arba) administravimo darbus, darbo užmokestis ir su darbo užmokesčiu susijusios išmokos;

PDU – praėjusių kalendorinių metų darbuotojų, netiesiogiai prisidedančių prie Katalogo ar EPC modulio kūrimo ir (arba) administravimo darbų, (administracijos, visų kitų pagalbinių padalinių: finansų, teisės ir personalo, planavimo ir rinkodaros, informacinių sistemų, metodologijos ir mokymų skyrių bei visų pirkimų skyrių vadovų ir pan.) darbo užmokestis ir su darbo užmokesčiu susijusios išmokos;

VDUI – praėjusių kalendorinių metų oficialiai Valstybės duomenų agentūros skelbiamo bruto vidutinio darbo užmokesčio pokytis, proc.;

S – praėjusių kalendorinių metų CPO LT faktinės veiklos sąnaudos, susijusios su Katalogo ar EPC modulio kūrimu ir (arba) administravimu;

M – praėjusių metų Katalogo ir EPC pirkimo sutarčių, už kurių sudarymą mokama fiksuota kaina, vertė, išskyrus pirkimo sutarčių vertę, eurais;

N – prognozuojamos pirkimo sutarčių vertės padidėjimas, remiantis CPO LT veiklos planu, ateinančiais kalendoriniais metais, eurais;

I – praėjusių kalendorinių metų infliacija, proc.;

= 10 proc. numatomoms paslaugų teikimo sąnaudoms (CPO LT Katalogo ar EPC tobulinimui, plėtrai, modifikavimui ir pagal poreikį papildomai naujų darbuotojų priėmimui);

v – prognozuojamas faktiškai Kataloge ir EPC sudarytos sutarties išperkamosios vertės koeficientas.

V SKYRIUS

DARBO VALANDOS KAINOS UŽ VIEŠŲJŲ PIRKIMŲ VYKDYMĄ KITOS PERKANČIOSIOS ORGANIZACIJOS VARDU IR PAGALBINĖS VIEŠŲJŲ PIRKIMŲ VEIKLOS PASLAUGŲ TEIKIMĄ APSKAIČIAVIMAS

16. CPO LT teikiamų paslaugų valandinė kaina už viešųjų pirkimų vykdymą kitos perkančiosios organizacijos vardu ir pagalbinės viešųjų pirkimų veiklos paslaugų teikimą apskaičiuojama pagal formulę:

kurioje:

K – CPO LT teikiamų paslaugų valandinė kaina už viešųjų pirkimų vykdymą kitos perkančiosios organizacijos vardu ir pagalbinės viešųjų pirkimų veiklos paslaugų teikimą;

TDU – praėjusių kalendorinių metų darbuotojų, tiesiogiai atliekančių pirkimus kitos perkančiosios organizacijos vardu ir teikiančių pagalbinės viešųjų pirkimų veiklos paslaugas, darbo užmokestis ir su darbo užmokesčiu susijusios išmokos;

PDU – praėjusių kalendorinių metų darbuotojų, netiesiogiai prisidedančių prie pirkimų kitos perkančiosios organizacijos vardu vykdymo ir pagalbinės viešųjų pirkimų veiklos paslaugų teikimo (administracijos, visų kitų pagalbinių padalinių: finansų, teisės ir personalo, planavimo ir rinkodaros, informacinių sistemų, metodologijos ir mokymų skyrių bei visų pirkimų skyrių vadovų ir pan.), darbo užmokestis ir su darbo užmokesčiu susijusios išmokos;

VDUI – praėjusių kalendorinių metų oficialiai Valstybės duomenų agentūros skelbiamo bruto vidutinio darbo užmokesčio pokytis, proc.;

S – praėjusių kalendorinių metų CPO LT faktinės veiklos sąnaudos, susijusios su viešųjų pirkimų vykdymo kitos perkančiosios organizacijos vardu ir pagalbinės viešųjų pirkimų veiklos paslaugų teikimu;

t – darbuotojų, dirbančių su pirkimais pagal pavedimus, darbo valandų skaičius per praėjusius kalendorinius metus;

– praėjusių kalendorinių metų infliacija, proc.;

= 10 proc. numatomoms paslaugų teikimo (CPO LT informacinių sistemų tobulinimo, plėtros, modifikavimo ir pagal poreikį papildomo naujų darbuotojų priėmimo) sąnaudoms.

VI SKYRIUS

CPO LT TEIKIAMŲ PASLAUGŲ KAINŲ IR TARIFŲ DERINIMAS IR TVIRTINIMAS

17. CPO LT direktoriaus pavedimu CPO LT Finansų skyrius, pagal Aprašo II–V skyriuose nustatytus reikalavimus apskaičiavęs ar perskaičiavęs CPO LT paslaugų kainas ir tarifus, per 5 darbo dienas nuo apskaičiavimo arba perskaičiavimo dienos CPO LT valdybos darbo reglamento nustatyta tvarka juos teikia CPO LT valdybai įvertinti artimiausiame posėdyje.

18. CPO LT Finansų skyrius, teikdamas CPO LT valdybai apskaičiuotas ar perskaičiuotas CPO LT teikiamų paslaugų kainas ir tarifus, turi pateikti:

18.1. visus duomenis ir informaciją, pagrindžiančius apskaičiuotus ar perskaičiuotus CPO LT teikiamų paslaugų kainų ir tarifų dydžius;

18.2. kitą informaciją ir (arba) duomenis, pagrindžiančius apskaičiuotų ar perskaičiuotų CPO LT teikiamų paslaugų kainų ir tarifų atitiktį Aprašo 6–11 punktų reikalavimams, taip pat informaciją apie priežastis ir (arba) veiksnius, turėjusius įtakos šių skaičiavimų rezultatams.

19. CPO LT valdyba, įvertinusi jai CPO LT Finansų skyriaus pateiktas apskaičiuotas ar perskaičiuotas CPO LT teikiamų paslaugų kainas ir tarifus, ne vėliau kaip per 5 darbo dienas po CPO LT valdybos posėdžio, kuriame buvo įvertintos jai pateiktos apskaičiuotos ar perskaičiuotos CPO LT teikiamų paslaugų kainos ir tarifai, savo pasiūlymus priimti vieną iš Aprašo 22 punkte nurodytų išvadų (toliau – pasiūlymai) ir visus jai CPO LT pateiktus Aprašo 18 punkte nurodytus duomenis ir informaciją teikia oficialiu CPO LT raštu Lietuvos Respublikos ekonomikos ir inovacijų ministerijai (toliau – Ministerija).

20. Ministerija, įvertinusi pagal kompetenciją CPO LT valdybos pateiktus pasiūlymus ir kitus Aprašo 18 punkte nurodytus duomenis ir informaciją, apie vertinimo rezultatus informuoja CPO LT valdybą – pateikia vieną iš Aprašo 22 punkte nurodytų išvadų raštu CPO LT per 20 darbo dienų nuo CPO LT valdybos pasiūlymų gavimo dienos.

21. Ministerija, vertindama jai pateiktų CPO LT teikiamų paslaugų kainų ir tarifų dydžių pagrįstumą bei atitiktį Aprašo 6–11 punktų reikalavimams, turi teisę:

21.1. pareikalauti iš CPO LT papildomos informacijos, kuri reikalinga CPO LT teikiamų paslaugų kainų ir tarifų atitikčiai Aprašo 6–11 punktuose nustatytiems reikalavimams įvertinti, ir nustatyti terminą šiai informacijai pateikti;

21.2. tikrinti CPO LT pajamų už teikiamas paslaugas ir CPO LT patirtų sąnaudų apskaitos duomenis ir kitą susijusią informaciją, pagal kurią apskaičiuojamos CPO LT teikiamų paslaugų kainos ir tarifai.

22. Ministerija, įvertinusi CPO LT valdybos pasiūlymus ir pateiktus Aprašo 18 punkte nurodytus duomenis ir informaciją, raštu pateikia CPO LT valdybai pastabas ir vieną iš šių išvadų:

22.1. CPO LT teikiamų paslaugų kainos ir (arba) tarifai atitinka Aprašo 6–11 punktuose nustatytus reikalavimus ir yra pagrįsti.

22.2. CPO LT teikiamų paslaugų kainos ir (arba) tarifai neatitinka Aprašo 6–11 punktuose nustatytų reikalavimų ir (arba) yra nepagrįsti.

23. Ministerijai priėmus ir pateikus CPO LT valdybai Aprašo 22.2 papunktyje nurodytą išvadą, CPO LT valdyba artimiausiame posėdyje turi įvertinti pateiktas pastabas ir patikslintus pasiūlymus su Aprašo 18 punkte nurodytais dokumentais pakartotinai pateikti Ministerijai, kuri per 10 darbo dienų turi juos įvertinti ir raštu CPO LT valdybai pateikti Aprašo 22 punkte nurodytą išvadą.

24. Ministerijai priėmus ir pateikus CPO LT valdybai Aprašo 22.1 papunktyje nurodytą išvadą, CPO LT direktoriaus pavedimu CPO LT Teisės ir metodologijos skyrius ne vėliau kaip per 5 darbo dienas parengia CPO LT direktoriaus įsakymo dėl CPO LT teikiamų paslaugų kainų ir tarifų tvirtinimo projektą (toliau – įsakymas) ir pateikia jį viešajai konsultacijai Teisės aktų informacinėje sistemoje 10 darbo dienų terminui. Viešosios konsultacijos tikslas – didinti CPO LT teikiamų paslaugų kainų ir tarifų nustatymo skaidrumą ir skatinti naudojimąsi CPO LT teikiamomis paslaugomis.

25. CPO LT Teisės ir metodologijos skyrius įvertina viešosios konsultacijos metu gautas pastabas, prireikus patikslina įsakymą ir pateikia jį pasirašyti CPO LT direktoriui.

26. CPO LT ne vėliau kaip per 5 darbo dienas po įsakymo pasirašymo elektroninėmis priemonėmis informuoja Katalogo ir EPC tiekėjus bei perkančiąsias organizacijas, kurių vardu CPO LT vykdo viešuosius pirkimus ir kurioms teikia pagalbinės viešųjų pirkimų veiklos paslaugas, apie pasikeitusias CPO LT teikiamų paslaugų kainas ir tarifus.

____________